Հավելված

Լոռի Բերդ համայնքի ավագանու

2025 թվականի ապրիլի 11-ի

թիվ -Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼՈՌԻ ԲԵՐԴ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԿԱՄԱՎՈՐ ԽՆԴԻՐՆԵՐԻՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ ԵՎ ԴՐԱՆՑ ԼՈՒԾՄԱՆ ԻՐԱԿԱՆԱՑՄԱՆ ԿԱՐԳ**

1. Սույն կարգով կարգավորվում են Հայաստանի Հանրապետության Լոռու մարզի Լոռի Բերդ համայնքի (այսուհետև` համայնքի) կամավոր խնդիրների և դրանց լուծման նպատակով տեղական ինքնակառավարման մարմինի սեփական լիազորությունների և իրականացման հետ կապված հարաբերությունները:
2. Համայնքի կամավոր խնդիրներն են՝

1) Քաղաքացիական պաշտպանության մարմինների գործունեության աջակցումը,

2) Զոհված զինծառայողների, պատերազմի վետերանների, ռազմական գործողությունների արդյունքում անհետ կորած, հաշմանդամություն ստացած զինծառայողների և քաղաքացիական անձանց, ռազմական գործողությունների արդյունքում փախստական դարձած անձանց ընտանիքների, այդ թվում այլ օբյեկտիվ և սուբյետիվ պատճառներով կյանքի դժվարին իրավիճակում հայտնված համայնքում փաստացի բնակվող սոցիալապես անապահով ընտանիքներին սոցիալական օգնության տրամադրումը,

3) Ոչ հիմնական շինություններում և ժամանակավոր կացարաներում բնակվող ընտանիքներին աջակցության տրամադրումը,

4) Արհեստների, ժողովրդական ստեղծագործությունների և գեղարվեստական ինքնագործունեության զարգացումը,

5) Համայնքի տարածքում գործող հանրակրթական դպրոցների, մանկապարտեզների, երիտասարդական կենտրոնների աջակցումը,

6) Համայնքում ֆիզիկական կուլտուրայի և սպորտի զարգացումը, սպորտային հրապարակների և մարզական այլ կառույցների աջակցումը,

7) Համայնքի տարածքում գտնվող պատմամշակութային, բնական, մարդկային, զբոսաշրջային-ռեկրեցիոն ռեսուրսների մասին տեղեկատվության հաշվառումը, դասակարգումը, տարածումը և հանրահռչակումը,

8) Տոների և հիշատակի օրերի հետ կապված զանգվածային միջոցառումների կազմակերպումը, ավանդական-ազգային ծեսերի վերականգնումը և տարածումը,

9) Համայնքում բնապահպանական, սոցիալական պաշտպանության խնդիրների լուծմանն ուղված ծրագրեր իրականացնող հասարակական կազմակերպությունների, անհատ բարերարների, հիմնադրամների և այլ կառույցների գործունությանն աջակցումը,

10) Տեղական ինքնակառավարման մեջ համայնքային նշանակություն ունեցող հարցերի քննարկման և խնդիրների լուծման գործընթացում բնակիչների դերի ակտիվացումը,

11) Արտակարգ իրավիճակներից տուժած անձի և ընտանիքի համար կյանքի և առողջության համար վտանգ չսպառնացող միջավայրի ստեղծում, տեղափոխում, առաջնային կարիքների բավարարումը,

12) Համայնքում երիտասարդական խնդիրների լուծմանն ուղղված միջոցառումների իրականացումը,

13) Միջհամայնքային միավորումների ստեղծումը, ինչպես նաև այլ համայնքների կողմից հիմնված միավորումներին անդամակցումը,

1. Համայնքի կամավոր խնդիրների լուծման նպատակով տեղական ինքնակառավարման մարմինը իրականացնում է հետևյալ սեփական լիազորությունները.

1) աջակցում է աղետների ռիսկերի նվազեցման և արտակարգ իրավիճակներում բնակչության պաշտպանության ու քաղաքացիական պաշտպանության միջոցառումների կազմակերպման և իրականացման գործընթացին,

2) միջոցներ է ձեռնարկում Զոհված զինծառայողների, պատերազմի վետերանների, ռազմական գործողությունների արդյունքում անհետ կորած, հաշմանդամություն ստացած զինծառայողների և քաղաքացիական անձանց, ռազմական գործողությունների արդյունքում փախստական դարձած անձանց ընտանիքների և այլ օբյեկտիվ և սուբյետիվ պատճառներով կյանքի դժվարին իրավիճակում հայտնված համայնքում փաստացի բնակվող սոցիալապես անապահով ընտանիքների սոցիալական պայմանների բարելավման սոցիալական աջակցության տրամադրման ուղղությամբ՝ ներառյալ Սոցիալական աջակցության մասին օրենքով սահմանված սոցիալական ծառայությունների տրամադրումը, բացառությամբ դրամական աջակցության,

3) միջոցներ է ձեռնարկում ոչ հիմնական շինություններում և ժամանակավոր կացարաններում բնակվող անձանց և ընտանիքներին աջակցելու ուղղությամբ,

4) միջոցներ է ձեռնարկում Համայնքում արհեստների, ժողովրդական ստեղծագործությունների և գեղարվեստական ինքնագործունեության զարգացման համար նպաստավոր պայմանների ստեղծման ուղղությամբ,

5) աջակցություն է ցուցաբերում Համայնքի տարածքում գործող հանրակրթական դպրոցների, մանկապարտեզների աշխատանքի կազմակերպման ուղղությամբ,

 6) աջակցություն է ցուցաբերում համայնքի մարզիկներին և մարզական թիմերին՝ ներհամայնքային մարզական միջոցառումների կազմակերպմանը, ինչպես նաև միջհամայնքային, մարզային, հանրապետական և միջազգային մրցաշարերին նրանց մասնակցության ուղղությամբ,

7) միջոցներ է ձեռնարկում Համայնքի տարածքում գտնվող պատմամշակութային, բնական, մարդկային, զբոսաշրջային-ռեկրեցիոն ռեսուրսների մասին տեղեկատվության հաշվառման, դասակարգման, տարածման և հանրահռչակման ուղղությամբ,

8) միջոցներ է ձեռնարկում ավանդական-ազգային ծեսերի վերականգնման և տարածման, տոների և հիշատակի օրերի հետ կապված զանգվածային միջոցառումների կազմակերպման ուղղությամբ,

9) համայնքում առկա բնապահպանական և սոցիալական խնդիրների լուծման նպատակով համագործակցում է համայնքում առկա բնապահպանական և սոցիալական խնդիրների լուծմանը նպաստող հասարակական կազմակերպությունների, անհատ բարերարների, հիմնադրամների և այլ կառույցների հետ,

10) նպաստում է Տեղական ինքնակառավարման մեջ համայնքային նշանակություն ունեցող հարցերի քննարկման և խնդիրների լուծման գործընթացում բնակիչների դերի ակտիվացմանը,

11) միջոցներ է ձեռնարկում Արտակարգ իրավիճակներից տուժած անձի և ընտանիքի համար կյանքի և առողջության համար վտանգ չսպառնացող միջավայրի ստեղծման, տեղափոխման, առաջնային կարիքների բավարարման ուղղությամբ,

12) միջոցներ է ձեռնարկում համայքնում երիտասարդական խնդիրների լուծման ուղղությամբ

13) տեղական ինքնակառավարման արդյունավետությունը բարձրացնելու նպատակով կամ հանրային շահերից ելնելով ստեղծում է միջհամայնքային միավորումներ, ինչպես նաև անդամակցում է համայնքների հիմնադրած միություններին:

4. Համայնքի կամավոր խնդիրների և դրանց լուծման համար սեփական լիազորությունների իրականացման համար համայնքի բյուջեով կարող են նախատեսվել ֆինանսական միջոցներ, որը չի կարող գերազանցել այդ տարվա համայնքի բյուջեով նախատեսված սեփական եկամուտների 5 **%**-ը:

5. Կամավոր խնդիրների լուծման համար ֆինանսական միջոցների հատկացումը իրականացնում է համայնքի ղեկավարը՝ ավագանու կողմից հաստատված բյուջեով նախատեսված հատկացումներին համապատասխան և միայն դրանց համար անհրաժեշտ ֆինանսական միջոցների առկայության դեպքում: Համայնքի ղեկավարը եռամսյակային կտրվածքով ավագանուն է ներկայացնում հաշվետվություն /հաղորդում/ տրամադրված աջակցությունների վերաբերյալ:

6. Համայնքի այլ կամավոր խնդիրների լուծման իրականացման համար համայնքի ղեկավարը կարող է կազմել մշտական կամ ժամանակավոր հանձնաժողովներ:

7. Այն դեպքում, երբ համայնքի ղեկավարի կողմից կամավոր խնդիրների լուծման համար չի պահանջվում ֆինանսական միջոցների հատկացում՝ համայնքի ղեկավարը դրանք իրականացնում է ինքնուրույն և սեփական պատասխանատվությամբ:

8. Կամավոր խնդիրների լուծման իրականացման առաջարկություն կարող են նախաձեռնել համայնքի ղեկավարը, համայնքի ավագանու անդամները, համայնքապետարանի աշխատակազմը, բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտներ:

9. Այն դեպքում, երբ կամավոր խնդրի լուծման իրականացումը նախաձեռնում է համայնքի ղեկավարը կամ համայնքի ավագանու անդամը, նախաձեռնողը համայնքի ավագանու քննարկմանն է ներկայացնում խնդրի լուծման իրականացման վերաբերյալ առաջարկությունը` նշելով դրա նպատակը, խնդրի կարգավորման համար անհրաժեշտ ֆինանսական միջոցի չափը և անհրաժեշտության հիմնավորումը հավաստող փաստաթղթեր, եթե դրանք առկա են, բացառությամբ սոցիալական աջակցության մասին կամավոր խնդիրների լուծման, որն իրականացվում է բնակչի դիմումի կամ վարչական ղեկավարի զեկուցագրի կամ սոցիալական աշխատողի հատուկ եզրակացության հիման վրա՝ քննարկվելով համայնքի ղեկավարի կողմից հիմնված համապատասխան հանձնաժողովի կողմից:

10. Այն դեպքում, երբ կամավոր խնդրի լուծման իրականացումը նախաձեռնում են աշխատակազմը, բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտները, նախաձեռնողը համայնքի ղեկավարին է ներկայացնում կամավոր խնդրի լուծման իրականացման վերաբերյալ դիմում կամ զեկուցագիր` նշելով դրա նպատակը և անհրաժեշտության հիմնավորումը, խնդրի կարգավորման համար անհրաժեշտ ֆինանսական միջոցի չափը և անհրաժեշտության հիմնավորումը հավաստող փաստաթղթեր, եթե դրանք առկա են:

11. Համայնքի ղեկավարը դիմումը և սույն կարգի 9-րդ կետում նշված անհրաժեշտ փաստաթղթերն ստանալուց հետո`

1) կամավոր խնդրի լուծման իրականացմանը համաձայնվելու դեպքում` մեկամսյա ժամկետում ճշտում է դրանց արժանահավատությունը, հաշվարկում կամավոր խնդրի իրականացման համար գումարի մեծությունը և իր կարծիքը, ինչպես նաև ուսումնասիրում է կամավոր խնդրի իրականացման վերաբերյալ նախաձեռնողի ներկայացրած փաստաթղթերը և կայացնում է համապատասխան որոշում.

2) կամավոր խնդրի լուծման իրականացմանը չհամաձայնելու դեպքում նախաձեռնողին` գրավոր տեղեկացնում է այդ մասին՝ նշելով չհամաձայնելու պատճառները, փաստական և իրավական հիմքերը:

12. Եթե կամավոր խնդրի լուծման իրականացման նախաձեռնողը սույն կարգի 9-րդ կետում նշված փաստաթղթերը ներկայացնելուց հետո մեկամսյա ժամկետում համայնքի ղեկավարից չի ստանում կամավոր խնդրի լուծման իրականացմանը չհամաձայնելու կամ համաձայնելու մասին գրավոր պատասխան կամ եթե նախաձեռնողը համաձայն չէ կամավոր խնդրի լուծման իրականացմանը համայնքի ղեկավարի չհամաձայնելու մասին հիմնավորումներին, ապա 20-օրյա ժամկետում համայնքի ղեկավարին ներկայացված դիմումի կրկնօրինակը` սույն կարգի 9-րդ կետում նշված փաստաթղթերի հետ միասին, իսկ կամավոր խնդրի լուծման իրականացմանը համայնքի ղեկավարի չհամաձայնելու վերաբերյալ գրավոր պատասխանի առկայության դեպքում` այդ պատասխանի վերաբերյալ իր առարկությունները և ավագանուն ուղղված դիմումը կարող է ներկայացնել համայնքապետարանի աշխատակազմ, որը պարտադիր քննարկվում է ավագանու առաջիկա նիստում:

 13. Համայնքի ղեկավարը զոհված զինծառայողների, պատերազմի վետերանների, ռազմական գործողությունների արդյունքում անհետ կորած, հաշմանդամություն ստացած զինծառայողների և քաղաքացիական անձանց, ռազմական գործողությունների արդյունքում փախստական դարձած, արտակարգ իրավիճակների տուժած և օբեկտիվ և սուբեկտիվ այլ պատճառներով սոցիալապես անապահով վիճակում հայտնված անձանց ընտանիքների սոցիալական պայմանների բարելավման և սոցիալական աջակցության վերաբերյալ դիմումները քննարկելու նպատակով՝ իր որոշմամբ հասարակական հիմունքներով կազմում է մշտական գործող հանձնաժողով, որի կազմում ընդգրկվում են՝ համայնքի ավագանու անդամներ, հասարակական կազմակերպությունների և միավորումների ներկայացուցիչներ /առկայության դեպքում/, աշխատակազմի և համայնքային կազմակերպությունների մասնագետներ, ինչպես նաև համայնքի բնակիչներ և այլ շահագրգիռ անձինք, եթե նրանք այդ մասին նախապես տվել են իրենց համաձայնությունը:

14. 13-րդ կետում նշված դեպքերում տրամադրվող սոցիալական աջակցությունը ենթադրում է.

1) բնաիրային օգնություն՝ մասնավորապես սննդի և հիգիենայի փաթեթի ձեռքբերման քարտ՝ մինչև 40.000 դրամ արժողությամբ, որն իրենից ենթադրում է ցանկացած տեսակի սնունդ և հիգիենայի պարագաներ՝ բացառությամբ ալկոհոլային խմիչքների, ծխախոտի, սուր կտրող-ծակող գործիքների,

2) դեղորայքի ձեռքբերման քարտ՝ մինչ 40.000 դրամ արժողությամբ՝ բացառությամբ հղիության արհեստական ընդհատման և հոգեմետ դեղորայքի,

3) շինանյութի և/կամ կենցաղային պարագաների ձեռքբերման քարտ՝ մինչև 50.000 դրամ արժողությամբ,

4) հրատապ բժշկական միջամտության անհրաժեշտության դեպքում բուժման ծախսերի փոխհատուցում տվյալ բժշկական կազմակերպությանը մինչև 50.000 դրամի չափով,

5) տիրազուրկ կամ հոգեկան առողջության խնդիրներ կամ հատուկ խնամքի կարիք ունեցող կամ գտնվելու վայրը անհայտ ժառանգներ և/կամ ընտանիքի անդամներ ունեցող անձի մահվան դեպքում թաղման ծախսերի փոխհատուցում մինչև 100.000 դրամի չափով,

15. սոցիալական աջակցությունից օգտվելու նպատակով համայնքի ղեկավարին կարող են դիմել.

1. համայնքի բնակիչները, ովքեր հաշվառված են կամ վերջին 2 տարում փաստացի բնակվում են համայնքում,
2. Արցախի Հանրապետությունից տեղահանվածները, ովքեր փաստացի բնակվում են համայնքում։

16. Սոցիալական աջակցությունը տրամադրվում է սոցիալական աջակցության համար դիմողի, իսկ օրենսդրությամբ սահմանված դեպքերում և կարգով՝ նրա օրինական ներկայացուցչի կամ ներկայացուցչի դիմումի /այդ թվում՝ առցանց/, վարչական ղեկավարի զեկուցագրի կամ սոցիալական աշխատողի հատուկ եզրակացության հիման վրա:

17. Սոցիալական աջակցության մասին դիմումին կից փաստաթղթերի ցանկը, գործող մշտական հանձնաժողովի ստեղծման, դրական եզրակացության տրման կարգը և սոցիալական աջակցությունների տրամադրման չափորոշիչները սահմանվում են «Լոռի Բերդ համայնքում սոցիալական աջակցությունների տրամադրման չափորոշիչներ»-ի մասին Լոռի Բերդ համայնքի ավագանու թիվ -Լ որոշմամբ:

18. Արգելվում է սոցիալական օգնության հատկացումը համայնքի ղեկավարի, ավագանու, համայնքապետարանի աշխատակազմի և համայնքային ենթակայության կազմակերպության աշխատակից հանդիսացող անձանց ընտանիքի անդամներին:

19. Նույն ընտանիքին տարվա ընթացքում սոցիալական օգնության կարող է հատկացվել 1 անգամ:

20. Համայնքի այլ կամավոր խնդիրների լուծման իրականացման համար համայնքի ղեկավարը կարող է կազմել մշտական կամ ժամանակավոր հանձնաժողովներ:

21. Սույն կարգի խախտմամբ տրամադրված սոցիալական օգնության գումարները ենթակա են վերադարձման համայնքի բյուջե՝ համայնքի ղեկավարի անձնական միջոցներից ՀՀ օրենսդրությամբ սահմանված կարգով:

22. Համայնքի ավագանու կողմից սույն կարգով չկարգավորված կամավոր խնդիրների լուծումների իրականացումը սահմանվում եմ միայն ավագանու որոշմամբ:

**ԼՈՌԻ ԲԵՐԴ ՀԱՄԱՅՆՔԻ ՂԵԿԱՎԱՐ՝ Ա. ՆԵՐՍԻՍՅԱՆ**

**Կ.տ.**